«Sex, dop og hval», kunne man lese i artikkeloverskrifter under Miljøpartiet De Grønnes landsmøte i 2014. Året før hadde partiet gjort sitt beste valg noensinne og fikk 2,8 prosent.

Valgkampen var ingen enkel kunst for De Grønne, og partiet, som jeg nå er en del av, stod i stormen for sin forbudskritiske linje i ruspolitikken. Om kritikken av avkriminaliseringslinjen var kulturelt eller historisk betinget, er ikke lett å si, men forsvaret for forbudslinjen dominerte den politiske debatten.

Forbudslinjens heiagjeng kan deles inn i to kategorier: På den ene siden finner man Norsk Narkotikapolitiforening (NNPF) og Actis. NNPF har lenge paradert rundt på norske skoler uniformert som politibetjenter og advart mot forbudskritiske krefter. Actis er rusfeltets samarbeidsorganisasjon og har, med Mina Gerhardsen i bresjen, svartmalt den ruspolitiske debatten.